ddrg/super_eurlex huggingface dataset:
13.

žiada, aby EÚ a členské štáty prijali opatrenia na rešpektovanie práv osôb so zdravotným postihnutím v súlade s Dohovorom OSN o právach osôb so zdravotným postihnutím; zdôrazňuje, že osobitná pozornosť by sa mala venovať rovnakému prístupu k zdravotnej starostlivosti a zabezpečeniu toho, aby komunitné služby starostlivosti a podpory, ktoré každodenne potrebujú osoby so zdravotným postihnutím, boli financované a dobre vybavené a zaistené personálom; zdôrazňuje tiež, že verejné informácie týkajúce sa pandémie COVID-19 by mali byť prístupné pre čo najširšie spektrum osôb so zdravotným postihnutím a že osoby so zdravotným postihnutím by mali byť zahrnuté do všetkých opatrení na ochranu príjmov;
24.

zdôrazňuje však, že napriek tomuto pokroku naďalej pretrvávajú významné výzvy, a naliehavo vyzýva vietnamské orgány, aby sa viac zapájali do progresívnej agendy práv pracovníkov prostredníctvom konkrétnych opatrení, pričom v tejto súvislosti víta prijatie reformovaného zákonníka práce 20. novembra 2019; víta tiež ratifikáciu základného dohovoru MOP č. 98 (kolektívne vyjednávanie) zo 14. júna 2019 a záväzok vietnamskej vlády ratifikovať zvyšné dva základné dohovory, a to 105 (zrušenie nútenej práce) v roku 2020 a 87 (sloboda združovania) v roku 2023; vyzýva vietnamské orgány, aby poskytli dôveryhodný plán týchto ratifikácií; zdôrazňuje ústrednú úlohu vykonávacích vyhlášok pri vykonávaní revidovaného zákonníka práce a ratifikovaných dohovorov MOP, a preto zdôrazňuje potrebu vykonávacích vyhlášok k reformovanému zákonníku práce s cieľom začleniť doň zásady dohovorov MOP č. 105 a 87; zdôrazňuje ochotu zapojiť sa do aktívneho dialógu o tejto otázke; vyzýva vietnamskú vládu, aby neustále informovala EÚ o pokroku, pokiaľ ide o ratifikáciu a vykonávanie týchto zostávajúcich dohovorov; pripomína význam takýchto záväzkov, ktoré predstavujú skutočne pozitívny vývoj v rozvojovej krajine, a zároveň zdôrazňujú kľúčovú úlohu účinného vykonávania ustanovení o ľudských právach, dohovoroch MOP a ochrane životného prostredia; zdôrazňuje, že osobitné kritériá zahrnuté do vykonávacích právnych predpisov, ako sú prahové hodnoty a registračné formality, by nemali viesť k tomu, že nezávislým organizáciám sa v konečnom dôsledku znemožní konkurovať štátnym organizáciám; zdôrazňuje tiež, že trestnoprávne predpisy by sa mali zosúladiť s príslušnými dohovormi MOP; zdôrazňuje, že záväzky Vietnamu vyplývajúce z Medzinárodného paktu o občianskych a politických právach a novo reformovaného zákonníka práce by sa mali uplatňovať spôsobom, ktorý prakticky neznemožní uplatňovanie slobôd, najmä pokiaľ ide o slobodu zhromažďovania nezávislých odborových zväzov; vyjadruje uznanie postoju predratifikačnej podmienenosti zo strany EÚ;
4.

zdôrazňuje, že pre odstránenie tejto škodlivej praktiky je rovnako dôležité aj zapojenie mužov a chlapcov do procesu pretvárania rodových vzťahov a zmien správania a do podpory posilňovania postavenia žien a dievčat; okrem toho zdôrazňuje, že do procesu zameraného na ukončenie mrzačenia ženských pohlavných orgánov treba zapojiť vedúcich predstaviteľov komunít, pretože táto praktika sa zachováva prostredníctvom tradícii a kultúry za pomoci vykonávateľov týchto zákrokov, ktorí majú často vplyvné postavenie v rámci svojich komunít, a na legitimizáciu jej vykonávania a šírenia sa využívajú rôzne náboženstvá;
—

so zreteľom na závery Rady z 20. júna 2016 o podnikaní a ľudských právach, v ktorých sa uvádza, že „EÚ uznáva, že dodržiavanie ľudských práv zo strany podnikov a jeho začlenenie do ich činnosti a hodnotových a dodávateľských reťazcov je nevyhnutné pre trvalo udržateľný rozvoj a plnenie cieľov v oblasti trvalo udržateľného rozvoja“ a že „všetky partnerstvá na realizáciu cieľov udržateľného rozvoja by sa mali zakladať na dodržiavaní ľudských práv a zodpovednom správaní podnikov“, a ktoré nabádali podniky EÚ, aby „zaviedli mechanizmy riešenia sťažností na operačnej úrovni, prípadne vytvorili spoločné iniciatívy medzi spoločnosťami zamerané na riešenie sťažností“,
J.

keďže najväčšou kategóriou najhorších foriem detskej práce je nebezpečná detská práca s približne 73 miliónmi detí vo veku od 5 do 17 rokov pracujúcimi v nebezpečných podmienkach v širokej škále odvetví vrátane ťažby (13); keďže v roku 2018 bolo do detskej práce zapojených 47 % všetkých malgašských detí vo veku od 5 do 17 rokov, z toho podľa odhadov 86 000 detských pracovníkov v odvetví ťažby (14); keďže ťažba je odvetvím s najvyššou mierou úmrtnosti detí, pričom v priemere je to 32 úmrtí na 100 000 detí vo veku od 5 do 17 rokov;
h)

uskutočňovať obchodnú politiku EÚ založenú na hodnotách, ktorej súčasťou je zabezpečenie vysokej úrovne ochrany pracovných a environmentálnych práv, ako aj dodržiavanie základných slobôd a ľudských práv vrátane rodovej rovnosti; pripomenúť, že všetky obchodné a investičné dohody EÚ musia zohľadňovať rodové hľadisko a zahŕňať ambicióznu a vymáhateľnú kapitolu o obchode a udržateľnom rozvoji; uvítať záväzok Komisie zabezpečiť, po prvýkrát v prípade EÚ, začlenenie osobitnej kapitoly o rodovej rovnosti do modernizovanej dohody o pridružení medzi Čile a EÚ, a presadzovať a podporovať začlenenie takýchto kapitol do všetkých ďalších obchodných a investičných dohôd EÚ, a to na základe existujúcich medzinárodných príkladov; uznať, že obchodné záväzky v dohodách EÚ by nikdy nemali byť nadradené otázkam ľudských práv, práv žien ani ochrane životného prostredia a mali by brať do úvahy miestne, sociálne a ekonomické prostredie;
36.

vyzýva EIB, aby do dokumentácie týkajúcej sa financovania zahrnula doložky, ktorými by sa od príjemcov úverov EIB vyžadovalo, aby sa zaviazali, že v plnej miere splnia každý cieľ v oblasti dekarbonizácie, ktoré by mohol byť zahrnutý do ich žiadosti o úver; domnieva sa, že tieto doložky by mali obsahovať ustanovenie, podľa ktorého bude vyplácanie prostriedkov podmienené uspokojivým plnením uvedených záväzkov, a domnieva sa, že v prípade, ak sa prostriedky majú vyplatiť pred splnením cieľov v oblasti dekarbonizácie, by mal existovať účinný režim odškodnenia ex post ;
D.

keďže spoluzákonodarcovia sa predbežne dohodli, že Komisia by mala vyhodnotiť účinnosť a politickú súdržnosť nariadenia o TEN-E okrem iného so zreteľom na ciele Únie v oblasti energetiky a klímy na rok 2030, dlhodobý záväzok EÚ týkajúci sa dekarbonizácie a zásadu prvoradosti energetickej efektívnosti, čo sa zohľadňuje aj v pozícii Európskeho parlamentu v prvom čítaní z 17. apríla 2019 o návrhu nariadenia o Nástroji na prepájanie Európy na obdobie rokov 2021 – 2027; keďže toto hodnotenie by sa malo predložiť Európskemu parlamentu a Rade do 31. decembra 2020;
D.

keďže členské štáty by mali v záujme ochrany finančných záujmov Únie vykonávať ex ante a ex post kontroly, vymáhať neoprávnene vyplatené finančné prostriedky a v prípade potreby začať súdne konanie;
15.

zdôrazňuje, že na zosúladenie politických priorít a výdavkových programov je maximálne dôležité zapracovať horizontálne zásady tak do nariadenia o VFR, ako aj o nástroji Next Generation EU, ale aj do ďalších príslušných právnych predpisov, cieľov udržateľného rozvoja OSN, úsilia o dosiahnutie cieľov konkurencieschopnosti a dlhodobých cieľov EÚ zameraných na budúcnosť, spravodlivej a sociálne inkluzívnej transformácie, právne záväzného 30 % cieľa výdavkov spojených s klímou a 10 % cieľa výdavkov spojených s biodiverzitou; preto zdôrazňuje, že by sa urýchlene mala prijať a v prípade potreby adaptovať transparentná, komplexná a zmysluplná metodika sledovania pri revízii VFR v polovici jeho trvania, a to tak pre výdavky spojené s klímou, ako aj s biodiverzitou; upozorňuje, že do nariadení o VFR a nástroji Next Generation EU treba zakotviť zásadu neškodiť; zdôrazňuje tiež potrebu postupného ukončenia subvencií pre fosílne palivá; vyzýva Komisiu, aby v prípade investícií zvážila odkaz na nariadenie o taxonómii;
N.

keďže EÚ a členské štáty by mali konzultovať s organizáciami osôb so zdravotným postihnutím a aktívne ich zapájať do svojej reakcie na pandémiu COVID-19, čo by inak mohlo viesť k prijatiu opatrení, ktoré porušujú ich základné práva;
AB.

keďže spoločné obstarávanie EÚ sa úspešne využilo v prípade osobných ochranných prostriedkov (OOP), testovacích súprav, ventilátorov a určitých liekov, hoci sa ukázalo, že tento mechanizmus je pomalší a menej účinný, než by si to situácia vyžadovala; keďže kapacita EÚ sa posilnila o zásoby kľúčových zdrojov, ako sú rúška, ventilátory a laboratórne vybavenie, ktoré sa nasadia tam, kde to bude najviac potrebné;
16.

uznáva, že s výnimkou prečerpávacích vodných elektrární sieťové predpisy EÚ spravidla neriešia zariadenia na uskladňovania energie, čo spôsobuje rozdiely medzi jednotlivými členskými štátmi v tejto oblasti, a to najmä pokiaľ ide o požiadavky na pripojenie do siete; domnieva sa, že to vedie k nerovnosti podmienok hospodárskej súťaže, ktorá bráni rozvoju životaschopným prípadom podnikania v oblasti zariadení na uskladňovanie energie; vyzýva Komisiu, aby podporila prácu na vytvorení spoločných požiadaviek na pripojenie do siete a aby riešila ďalšie prekážky, ktoré bránia začleneniu uskladňovania energie na trhoch s elektrickou energiou;
41.

trvá na tom, že finančné prostriedky EÚ by sa mali zameriavať na podporu inkluzívnych a prístupných prostredí, služieb, postupov a nástrojov, pričom by mali uplatňovať prístup „dizajn pre všetkých“ a uprednostňovať deinštitucionalizáciu, a to vrátane silnej podpory osobnej asistencie a nezávislého života; vyzýva Komisiu, aby presadzovala iniciatívy, ktorými sa zabezpečí, aby podporné služby financované z finančných prostriedkov EÚ vyhovovali potrebám osôb so zdravotným postihnutím; zdôrazňuje, že do výskumu by sa mali aktívne investovať finančné prostriedky s cieľom vyvinúť lepšie a cenovo dostupnejšie asistenčné technológie pre osoby so zdravotným postihnutím; požaduje aktívne oslovovanie osôb so zdravotným postihnutím, rodinných príslušníkov, ktorí ich zastupujú, a ich zastupujúcich organizácií vo všetkých programoch financovaných z prostriedkov EÚ;
38.

trvá na tom, že osoby zodpovedné za zneužívanie finančných prostriedkov EÚ by mali znášať dôsledky, a že v prípade finančných opráv by sa zaťaženie nemalo presunúť na vnútroštátnych daňovníkov; vyzýva české vnútroštátne orgány, aby vymáhali neoprávnene vyplatené dotácie od tých, ktorí z nich neoprávnene profitovali; zastáva názor, že by sa mala zaviesť podmienka využívania finančných prostriedkov EÚ v budúcom programovom období, ktorá by vyžadovala, aby vnútroštátne právne predpisy obsahovali ustanovenia, na základe ktorých by bol zodpovedný príjemca povinný vrátiť neoprávnene vyplatené finančné prostriedky;
8.

vyzýva Komisiu, aby zaujala prístup, ktorý by bol viac naklonený silnej priemyselnej politike EÚ, s cieľom zabezpečiť a udržať vysokú konkurencieschopnosť na svetových trhoch; zdôrazňuje, že Komisia a členské štáty by mali presadzovať a podporovať úniové projekty strategického záujmu a odstraňovať prekážky s cieľom umožniť vznik inovatívnych úniových spoločností, ktoré by v konkrétnych prioritných sektoroch EÚ mali vedúce postavenie, pričom treba rešpektovať nezávislé uplatňovanie pravidiel hospodárskej súťaže, ktoré zabezpečujú rovnaké podmienky; spresňuje, že tento prístup by nemal byť na úkor záujmov MSP a spotrebiteľov, mal by sa zamerať na prechod na udržateľnejšie hospodárstvo a konkurencieschopné úniové odvetvie spracovania údajov a digitálnu infraštruktúru, ako je vývoj 5G;
6.

zdôrazňuje, že EÚ je najväčšou cieľovou krajinou čínskeho vývozu; domnieva sa, že EÚ by mala využiť svoj hospodársky vplyv na to, aby ekonomickými prostriedkami riešila zasahovanie Číny do ľudských práv; zdôrazňuje, že súčasná situácia posilňuje presvedčenie Európskeho parlamentu, že dodržiavanie ľudských práv a základných slobôd musí byť dôležitým prvkom rokovaní o investičnej dohode medzi EÚ a Čínou; vyzýva Komisiu, aby využila všetky prostriedky, ktoré má k dispozícii, spolu s prebiehajúcimi rokovaniami o dvojstrannej investičnej dohode na vyvíjanie tlaku na čínske orgány, aby zachovali vysoký stupeň autonómie Hongkongu, ako aj základné práva a slobody jeho občanov a nezávislých organizácií občianskej spoločnosti a zlepšili situáciu v oblasti ľudských práv v kontinentálnej Číne a v Hongkongu; opakuje svoju výzvu, aby sa do dohody zahrnula záväzná a vymáhateľná kapitola o udržateľnom rozvoji; naliehavo vyzýva EÚ, aby v súlade s článkom 21 Zmluvy o EÚ do každej budúcej obchodnej dohody s Čínskou ľudovou republikou zahrnula doložku o ľudských právach; poveruje Komisiu, aby informovala čínsku stranu, že Európsky parlament zohľadní situáciu v oblasti ľudských práv v Číne, a to aj v Hongkongu, keď bude požiadaný o schválenie komplexnej dohody o investíciách alebo budúcich obchodných dohôd s ČĽR;
—

so zreteľom na závery predsedu Európskej rady po videokonferencii s členmi Európskej rady o COVID-19 z 17. marca 2020, ktorými sa podporila výzva na posilnenie vonkajších hraníc prostredníctvom uplatňovania koordinovaného dočasného obmedzenia ciest do EÚ, ktoré nie sú nevyhnutné, na obdobie 30 dní, na základe oznámenia Komisie s názvom „COVID-19: Dočasné obmedzenie ciest do EÚ, ktoré nie sú nevyhnutné“ (COM(2020) 0115) a jeho následné predĺženie,
9.

vyjadruje znepokojenie nad rastúcim množstvom zariadení na výrobu rybej múčky a rybieho oleja na pobreží západnej Afriky, ktoré sú zásobované aj rybami z vôd Guiney-Bissau; zdôrazňuje skutočnosť, že lov kŕmnych rýb je v rozpore so zásadou udržateľnosti a poskytovaním cenných bielkovinových zdrojov miestnemu spoločenstvu; víta rozšírenie prístavných a vyloďovacích zariadení v Guinei-Bissau, ale zároveň vyjadruje znepokojenie nad tým, že by to mohlo viesť k výstavbe nových zariadení na výrobu rybnej múčky;
37.

zdôrazňuje, že na to, aby dohoda o voľnom obchode skutočne podporovala záujmy EÚ, by cieľom rokovaní malo byť dosiahnutie týchto cieľov stanovených v uznesení Európskeho parlamentu z 12. februára 2020, a najmä jeho odseku 14, ktorého ustanovenia sú naďalej plne platné; okrem toho zdôrazňuje, že by sa malo zahrnúť: i) vzájomne výhodný prístup na trh pre tovar, služby, verejné obstarávanie, uznávanie odborných kvalifikácií, ako aj pravidlá týkajúce sa výrobkov; zdôrazňuje taktiež potrebu stabilných, spoľahlivých a udržateľných hodnotových reťazcov; ii) Komisia by mala vyhodnotiť potrebu ochranných doložiek na ochranu integrity a stability vnútorného trhu EÚ, napríklad pred nečakaným prudkým nárastom dovozu, podvodmi a obchádzaním opatrení na ochranu obchodu; iii) záväzky týkajúce sa antidumpingových a vyrovnávacích opatrení by podľa potreby mali presahovať rámec pravidiel Svetovej obchodnej organizácie (ďalej len „WTO“) v tejto oblasti a záväzky a možnosti presadzovania v oblasti hospodárskej súťaže a štátnej pomoci; iv) pravidlá rozvoja a uľahčenia digitálneho obchodu by mali riešiť neopodstatnené prekážky obchodovania elektronickými prostriedkami vrátane požiadaviek na lokalizáciu údajov, mali by zachovať regulačnú autonómiu EÚ a zabezpečiť otvorené, bezpečné a dôveryhodné online prostredie pre podniky a spotrebiteľov za predpokladu, že online maloobchodní predajcovia v Spojenom kráľovstve budú dodržiavať príslušné pravidlá vnútorného trhu a že Spojené kráľovstvo poskytne úroveň ochrany, ktorá je v podstate rovnocenná úrovni poskytovanej právnym rámcom EÚ, a to aj pokiaľ ide o ďalšie prenosy do tretích krajín; v) všetky sanitárne a fytosanitárne opatrenia by mali byť založené na posudzovaní rizika pri plnom dodržiavaní zásady predbežnej opatrnosti; vi) o ochrane zemepisných označení zakotvenej v dohode o vystúpení nemožno vyjednávať; budúca dohoda by mala tiež chrániť a podporovať zemepisné označenia zaregistrované po skončení prechodného obdobia; vii) účinné prudenciálne výnimky, aby sa právne zaručilo právo oboch strán na reguláciu vo verejnom záujme; viii) pripomína že, že by sa mali zohľadniť dôsledky vystúpenia Spojeného kráľovstva z EÚ na oblasť rodovej rovnosti, a to aj zabezpečením rovnakých podmienok pre činnosti EÚ na ochranu a rozširovanie úlohy žien v hospodárstve, napríklad pokiaľ ide o opatrenia na boj proti rozdielom v odmeňovaní žien a mužov; ix) partnerstvo dosahujúce dlhodobé ciele v oblasti klímy; x) pripomína Komisii a členským štátom, aby podnikli všetky potrebné prípravné kroky a predbežné opatrenia pre prípad, že by sa platnosť dohody o vystúpení skončila bez dohody o budúcich vzťahoch, najmä obchodných a hospodárskych, nadobudnutím účinnosti 1. januára 2021, vrátane pohotovostných opatrení na maximálne zníženie škôd dotknutých pracovníkov a podnikov; xi) pripomína Komisii, aby navrhla opatrenia na zmiernenie vplyvu na obchodných partnerov Únie z tretích krajín, najmä rozvojových krajín, pre prípad, že nedôjde k dohode s Britániou, keďže britský dovoz mohol tvoriť značnú časť ich vývozu do Európskej únie;
11.

zdôrazňuje kľúčovú úlohu bankového sektora pri nasmerovaní financovania do reálnej ekonomiky, a to najmä do udržateľných a spoločensky zodpovedných investícií, ktorým sa podporí rast a zamestnanosť a umožní prechod na klimaticky neutrálne hospodárstvo, a to bez ohrozenia finančnej stability;
26.

vyzýva na prijatie a vykonávanie spoločnej stratégie testovania, v rámci ktorej by sa vo všetkých členských štátoch uznávali výsledky testov a poskytli by sa primerané testovacie kapacity s cieľom zabezpečiť, aby každý, kto potrebuje test, ho mohol podstúpiť bez neprimeraných čakacích lehôt; domnieva sa, že v prípade potreby by sa testovanie na účely cestovania malo prednostne vykonávať v krajine pôvodu; ďalej sa domnieva, že členské štáty a Komisia by mali vypracovať zoznam orgánov, ktoré môžu na tieto účely poskytnúť osvedčenie o teste, aby sa tento proces ochránil pred zneužívaním;
13.

poukazuje na to, že orgán SADC pre politickú, obrannú a bezpečnostnú spoluprácu (OPDS) a jeho mnohonárodná bojová jednotka na riešenie závažných situácií v oblasti boja proti povstalcom by mal byť dôležitým aktívnym aktérom pri zvládaní tohto konfliktu a mal by ho v krátkodobom horizonte odsúdiť a zároveň povzbudzovať a podporovať mozambické orgány pri vykonávaní ďalších reforiem zameraných na podporu demokracie, ľudských práv a právneho štátu, ktoré sú predpokladom stability, mieru a rozvoja;
R.

keďže zelená infraštruktúra umožňuje prístup do prírody ľuďom, ktorí by inak do styku s prírodou prichádzali ťažko, ako sú deti, staršie osoby a osoby so zdravotným postihnutím, a prispieva k ich vzdelávaniu a informovanosti o prírode a ekologických výzvach;
11.

víta rozhodnutia vlád Belgicka, Dánska, Fínska, Nemecka, Grécka, Talianska a Holandska, ktorými prijímajú obmedzenia svojho vývozu zbraní do krajín, ktoré sú členmi koalície vedenej Saudskou Arábiou zapojenými do vojny v Jemene; konštatuje, že v niektorých prípadoch, ako uviedli MVO, sa zbrane vyvážané do uvedených krajín použili v Jemene, kde sa 22 miliónov ľudí ocitlo v situácii, kedy potrebujú humanitárnu pomoc a ochranu; pripomína, že takýto vývoz je jasným porušením spoločnej pozície; berie na vedomie obnovené predĺženie moratória na vývoz zbraní do Saudskej Arábie zo strany Nemecka do konca roka 2020, ako aj rozhodnutia niekoľkých členských štátov o presadzovaní obmedzení v plnom rozsahu; pripomína, že v období od 25. februára 2016 do 14. februára 2019 Európsky parlament prostredníctvom uznesení v pléne vyzval minimálne desaťkrát vysokú predstaviteľku/podpredsedníčku Komisie, aby začala proces vedúci k zbrojnému embargu EÚ voči Saudskej Arábii, a to aj v roku 2018, kedy požadoval uvalenie embarga aj na ďalších členov koalície vedenej Saudskou Arábiou v Jemene; znovu opakuje túto výzvu;
17.

pripomína, že opatrenia prijaté vládami v reakcii na pandémiu by mali chrániť ľudské práva občanov a nemali by ich oslabovať; zdôrazňuje, že tieto opatrenia by mali byť nevyhnutné, primerané a nediskriminačné, mali by byť v súlade s medzinárodnými záväzkami v oblasti ľudských práv a vnútroštátnymi právnymi predpismi a mali by sa zachovať len tak dlho, ako sa to vyžaduje, a nemali by sa používať ako zámienka na obmedzovanie demokratického a občianskeho priestoru, základných slobôd a dodržiavania zásad právneho štátu;
J.

keďže 22. júla 2020 bolo v Kalehe (Južné Kivu) svojvoľne zatknutých niekoľko obhajcov ľudských práv a členov občianskeho hnutia Lutte pour le Changement (LUCHA) za to, že odsúdili krádež verejného pouličného osvetlenia, ktoré bolo nainštalované na zvýšenie bezpečnosti; keďže obhajca ľudských práv a člen hnutia LUCHA Lucien Byamungu Munganga bol v Kalehe svojvoľne zatknutý, keď pokojne demonštroval za ich prepustenie, a v súčasnosti je vo väzbe v centrálnej väznici Kalehe; keďže boli vyjadrené obavy v súvislosti s obhajcom ľudských práv Josuém Arunom, provinčným predsedom Société Civile Environnementale et Agro-Rurale du Congo so sídlom v Bukavu;
13.

víta návrh vysokého predstaviteľa, s podporou Komisie, na vytvorenie „Európskeho mierového nástroja“ (ďalej len „EPF“) v rámci SZBP na financovanie vojenskej spolupráce a spolupráce v oblasti obrany s tretími krajinami a medzinárodnými organizáciami vrátane vybavenia v rámci spoločného vojenského zoznamu EÚ, ktorý vyplní významnú medzeru v podpore EÚ, a spolu s NCICI umožní EÚ rýchlejšie a účinnejšie reagovať na bezpečnostné výzvy, a vyzýva na ich rýchle prijatie; pripomína, že cieľom EPF je začleniť mierový nástroj pre Afriku a vytvoriť komponent budovania kapacít, ktorý by umožnil poskytovanie vojenského materiálu partnerským krajinám vrátane zbraní a streliva pri plnom rešpektovaní spoločnej pozície, ľudských práv a humanitárneho práva a účinných ustanovení o transparentnosti, ktoré sú uvedené v odporúčaní z 28. marca 2019 o zriadení Európskeho mierového nástroja, a to s cieľom zabezpečiť, aby sa žiadne vojenské prostriedky neposkytli príjemcom, ktorí sa dopúšťajú zneužívania, zverstiev a iných škôd voči civilnému obyvateľstvu; konštatuje, že od júna 2018 členské štáty pracujú na rozhodnutí Rady o zriadení EPF, a to s cieľom zriadiť ho najneskôr v januári 2021; v tejto súvislosti a vzhľadom na súčasnú situáciu v Afrike vyzýva Radu, aby tento návrh schválila a prijala bezodkladne potrebné rozhodnutie o vytvorení tohto nového nástroja na podporu vojenských spôsobilostí afrických ozbrojených síl, a: a) aby bol rozpočet EPF dostatočne veľký na to, aby sa účinne riešili súčasné výzvy týkajúce sa výcviku, operácií, misií, projektov a vojenského vybavenia vrátane zbraní, munície a dopravy; b) aby sa zabezpečilo, aby EPF prekonal súčasné obmedzenia v rámci APF a rozpočtu EÚ týkajúce sa nadobúdania zbraní a munície; c) vyzýva na to, aby sa z rozpočtu EÚ vyčlenili finančné prostriedky na administratívne výdavky vyplývajúce z rozhodnutia Rady, a to aj na zamestnancov; d) vyzýva Radu, aby poverila členské štáty úhradou prevádzkových nákladov vyplývajúcich z jeho vykonávania, vrátane vybavenia a odbornej prípravy; e) poznamenáva, že členské štáty, ktoré neprispievajú na financovanie osobitných akcií alebo ich časti, sa môžu zdržať hlasovania v Rade; f) vyzýva na zriadenie nového špecializovaného oddelenia v rámci Európskej služby pre vonkajšiu činnosť (ďalej len „ESVČ“), ktoré bude zodpovedné za riadenie tohto nového nástroja, s cieľom dohliadať na dodávanie a používanie vybavenia a výcviku vrátane náležitých záruk a opatrení na zmiernenie rizika; g) domnieva sa, že dodávky a používanie takéhoto zariadenia a výcviku by mali monitorovať odborníci vyslaní do tohto oddelenia členskými štátmi, aby informovali PK/VP a podliehali kontrole zo strany Európskeho parlamentu a boli podrobené auditu Európskeho dvora audítorov;
25.

odsudzuje hybridné zasahovanie Ruskej federácie v Bielorusku, najmä delegovanie takzvaných mediálnych expertov do bieloruských štátnych médií a poradcov do vojenských orgánov a orgánov presadzovania práva, a vyzýva vládu Ruskej federácie, aby sa zdržala akéhokoľvek ďalšieho zasahovania do vnútorných záležitostí Bieloruska; naliehavo vyzýva Ruskú federáciu, aby rešpektovala medzinárodné právo a zvrchovanosť Bieloruska; upozorňuje, že Alexander Lukašenko nemá žiadny politický ani morálny mandát na vstupovanie do akýchkoľvek ďalších zmluvných vzťahov v mene Bieloruska, ktoré by mohli ohroziť zvrchovanosť a územnú celistvosť Bieloruska, a to ani s ruskými orgánmi;